NÁRODNÁ RADA SLOVENSKEJ REPUBLIKY

VI. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­­­­­­\_\_\_\_\_\_\_\_\_\_\_\_\_\_\_\_\_\_\_

**NÁVRH**

**Z á k o n**

**z** ........................,

**ktorým sa mení a dopĺňa zákon č. 235/1998 Z. z. o príspevku pri narodení dieťaťa, o príspevku rodičom, ktorým sa súčasne narodili tri deti alebo viac detí alebo ktorým sa v priebehu dvoch rokov opakovane narodili dvojčatá a ktorým sa menia ďalšie zákony v znení neskorších predpisov.**

Národná rada Slovenskej republiky sa uzniesla na tomto zákone **:**

 **Čl. I**

Zákon č. 235/1998 Z. z. o príspevku pri narodení dieťaťa, o príspevku rodičom, ktorým sa súčasne narodili tri deti alebo viac detí alebo ktorým sa v priebehu dvoch rokov opakovane narodili dvojčatá a ktorým sa menia ďalšie zákony v znení zákona č. 453/2003 Z. z., zákona č. 601/2003 Z. z., zákona č. 471/2005 Z. z., zákona č. 676/2006 Z. z., zákona č. 592/2007 Z. z., zákona č. 554/2008 Z. z., zákona č. 571/2009 Z. z., zákona č. 180/2011 Z. z. a zákona č. 468/2011 Z. z. sa mení a dopĺňa takto :

§ 1 ods. 3 znie: „Príplatok k príspevku je štátna sociálna dávka, ktorou štát pripláca na zvýšené výdavky spojené so zabezpečením nevyhnutných potrieb dieťaťa, ktoré sa matke narodilo ako prvé dieťa, ktoré sa dožilo aspoň 28 dní. Príplatok k príspevku vo výške 30 % z jeho hodnoty patrí tiež matke, ktorej sa narodilo druhé dieťa alebo tretie dieťa, ktoré sa dožilo aspoň 28 dní, vo výške 25 % z jeho hodnoty ak dovŕšilo 3 roky, vo výške 25 % z jeho hodnoty dňom začiatku plnenia povinnej školskej dochádzky a vo výške 20 % z jeho hodnoty dňom absolvovania desať rokov vzdelávania1).“.

 Poznámka pod čiarou k odkazu 1 znie: „1) Zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov.“.

 Doterajšia poznámka k odkazu 1 sa označuje ako poznámka k odkazu 1a.

 § 2 ods. 2 písmeno a) znie: „a) matka, ktorá porodila prvé dieťa, ktoré sa dožilo aspoň 28 dní a matka, ktorá porodila druhé dieťa alebo tretie dieťa, ktoré sa dožilo aspoň 28 dní vo výške 30 % z jeho hodnoty, vo výške 25 % z jeho hodnoty ak dovŕšilo 3 roky, vo výške 25 % z jeho hodnoty dňom začiatku plnenia povinnej školskej dochádzky a vo výške 20 % z jeho hodnoty dňom absolvovania desať rokov vzdelávania.“.

§ 2 ods. 2 písmeno b) bod 2 znie: „2. dieťa, ktoré sa narodilo matke ako prvé dieťa, ktoré sa dožilo aspoň 28 dní a dieťa, ktoré sa narodilo ako druhé dieťa alebo tretie dieťa, ktoré sa dožilo aspoň 28 dní vo výške 30 % z hodnoty príplatku k príspevku, vo výške 25 % z jeho hodnoty ak dovŕšilo 3 roky, vo výške 25 % z jeho hodnoty dňom začiatku plnenia povinnej školskej dochádzky a vo výške 20 % z jeho hodnoty dňom absolvovania desať rokov vzdelávania, bolo zverené do výchovy otca na základe právoplatného rozhodnutia súdu.“.

§ 3a ods. 1 písmeno b) znie: „b) narodenie prvého dieťaťa, ktoré sa dožilo aspoň 28 dní a narodenie druhého alebo tretieho dieťaťa, ktoré sa dožilo aspoň 28 dní vo výške 30 % z jeho hodnoty, vo výške 25 % z jeho hodnoty ak dovŕšilo 3 roky, vo výške 25 % z jeho hodnoty dňom začiatku plnenia povinnej školskej dochádzky a vo výške 20 % z jeho hodnoty dňom absolvovania desať rokov vzdelávania.“.

§ 3a ods. 2 znie: „Nárok na príplatok k príspevku na to isté dieťa vzniká iba raz. Ak sa matke pri prvom pôrode súčasne narodí viac detí, nárok na príplatok k príspevku vzniká na každé dieťa, ktoré sa dožilo aspoň 28 dní. Ak sa matke pri druhom pôrode alebo treťom pôrode súčasne narodí viac detí, nárok na príplatok k príspevku vzniká na každé dieťa, ktoré sa dožilo aspoň 28 dní vo výške 30 % z jeho hodnoty, vo výške 25 % z jeho hodnoty ak dovŕšilo 3 roky, vo výške 25 % z jeho hodnoty dňom začiatku plnenia povinnej školskej dochádzky a vo výške 20 % z jeho hodnoty dňom absolvovania desať rokov vzdelávania.“.

§ 11 ods. 3 znie: „(3) Platiteľ vyplatí príplatok k príspevku najskôr po uplynutí aspoň 28 dní života dieťaťa, po uplynutí aspoň 3 rokov, po uplynutí dňa začiatku plnenia povinnej školskej dochádzky, po uplynutí dňa absolvovania desať rokov vzdelávania a najneskôr do konca kalendárneho mesiaca, ktorý nasleduje po kalendárnom mesiaci, v ktorom sa táto skutočnosť preukázala.“.

§ 13 ods. 1 znie: „Nárok na príspevok a na príplatok k príspevku zaniká uplynutím šiestich mesiacov od skutočnosti rozhodujúcej pre vznik nároku na príspevok a príplatok k príspevku.“.

8. Za § 15a sa vkladá nový § 15b, ktorý vrátane nadpisu znie:

„§ 15b

**Prechodné ustanovenie k úpravám účinným od 1. decembra 2013**

 Ak sa dieťa narodilo pred 1. december 2013, posudzuje sa nárok na príplatok k príspevku podľa zákona účinného v čase narodenia dieťaťa.“.

**Čl. II**

Tento zákon nadobúda účinnosť 1. decembra 2013.